Selleks et tagada liidu välispoliitilise mõju tõhusus, teavitavad liikmesriigid üksteist ja konsulteerivad omavahel nõukogus kõigis üldist huvi pakkuvates välis- ja julgeolekupoliitika küsimustes. Liikmesriigid koordineerivad oma tegevust ka rahvusvahelistes organisatsioonides. Samuti teevad koostööd liikmesriikide diplomaatilised  ja konsulaaresindused ning komisjoni delegatsioonid kolmandates riikides, kindlustades nõukogus võetud ühiste seisukohtade ja ühismeetmete järgimise ja rakendamise.